സ്റ്റെഫ്ക കൊസ്റ്റഡിനോവ

പ്രമുഖൻ ബൾഗേറിയൻ കായിക താരമായിരുന്നു സ്റ്റെഫ്ക കൊസ്റ്റഡിനോവ (English: Stefka Georgieva Kostadinova (). ഹൈജമ്പ് ഇനത്തിലായിരുന്നു സ്റ്റെഫ്ക മത്സരിച്ചിരുന്നത്. 1987ൽ ഇവർ 2.09 മീറ്റർ എന്ന  ലോക റെക്കോർഡ് കരസ്ഥമാക്കി. 2005 മുതൽ ബൾഗേറിയൻ ഒളിമ്പിക് കമ്മിറ്റി പ്രസിഡന്റാണ്http://movetoimprove.jimdo.com/activities/local-sport-heroes/bulgaria/.

ആദ്യകാല ജീവിതം 
1965 മാർച്ച് 25ന് ബൾഗേറിയയിലെ പ്ലോവ്ഡിവിൽ ജനിച്ചു. 1985 മുതൽ 1997 വരെ കായിക രംഗത്ത് സജീവമായി.

കായിക ജീവിതം

1987ൽ റോമിൽ നടന്ന വേൾഡ് അത്‌ലറ്റിക് ചാംപ്യൻഷിപ്പിൽ വനിതകളുടെ ഹൈ ജമ്പിൽ 2.09 മീറ്റർ ചാടി ലോക റെക്കോഡിട്ടു. ആധുനിക ഒളിമ്പിക്‌സിലെ ഏറ്റവും പഴയ ലോക റെക്കോഡുകളിൽ ഒന്നാണ് ഇത്.
മൂന്ന് ഇൻഡോർ റെക്കോഡുകൾ അടക്കം ഏഴു ലോക റെക്കോഡുകൾ കരസ്ഥമാക്കിയിട്ടുണ്ട്. 2.00മീറ്റർ 197 തവണ ചാടിയ വനിത എന്ന ലോക റെക്കോഡ് ഇവരുടെ പേരിലാണ്. 1996ൽ അറ്റ്‌ലാന്റയിൽ നടന്ന സമ്മർ ഒളിമ്പിക്‌സിൽ 2.05 മീറ്റർ ഒളിമ്പിക് റെക്കോഡോടെ സ്വർണ്ണമെഡൽ നേടി. 1988ൽ സോളിൽ നടന്ന സമ്മർ ഒളിമ്പിക്‌സിൽ വെള്ളി മെഡൽ നേടി. 1995ലും  1985നും 1997നും ഇടയിൽ നടന്ന വേൾഡ് ഇൻഡോർ ചാംപ്യൻഷിപ്പിൽ അഞ്ചു തവണ വിജയിയായി. 1985, 1987, 1995, 1997 എന്നീ വർഷങ്ങളിൽ ബൾഗേറിയയിലെ സ്‌പോർട്‌സ് പേഴ്‌സൺ ഇൻ ഇയറായയി തിരഞ്ഞെടുക്കപ്പെട്ടു.
അവലംബം

വർഗ്ഗം:കായികതാരങ്ങൾ
വർഗ്ഗം:ബൾഗേറിയ
വർഗ്ഗം:ഹൈ ജമ്പ് താരങ്ങൾ
വർഗ്ഗം:ഒളിമ്പിക് സ്വർണമെഡൽ ജേതാക്കൾ
വർഗ്ഗം:ഒളിമ്പിക് മെഡൽ ജേതാക്കൾ
വർഗ്ഗം:1965-ൽ ജനിച്ചവർ